**ПРОТОКОЛ № 5**

**от проведена работна среща между членовете на Общото събрание на Асоциация по ВиК, обслужвана от „ВиК“ АД – гр. Ловеч, служители на Областна администрация Ловеч и служители на „ВиК“ АД –гр. Ловеч**

Днес, 11.01.2017 г. от 10.00 ч. в зала 101 на Областна администрация Ловеч, се проведе работна среща между членовете на Общото събрание на Асоциация по ВиК, обслужвана от „ВиК“ АД – гр. Ловеч /АВиК/, служители на Областна администрация Ловеч /ОА/ и служители на „ВиК“ АД – гр. Ловеч, свикана с писмо **№ АВиК-РД-03-119/22.12.2016 г**. от Председателя на АВиК, във връзка с отписване на активи от баланса на „ВиК“ АД – гр. Ловеч, които са публична държавна собственост /ПДС/ и публична общинска собственост /ПОС/, съгласно §9, ал. 7 от Преходните и заключителни разпоредби към Закона за изменение и допълнение на Закона за водите и тяхното приемане на горепосочените активи, съответно от Областен управител и Общините.

Протоколът ще се води от г-жа Мариета Шишманова, експерт ВиК в Асоциацията.

**Г-жа Митева** откри работната среща, след което благодари на присъстващите.

На срещата присъстваха:

* г-жа Ирина Митева – Председател на Асоциация по ВиК и Областен управител на област Ловеч;
* инж. Цветан Георгиев – зам. кмет на Община Ловеч;
* д-р Мадлена Бояджиева – кмет на Община Тетевен;
* г-жа Мария Динова – зам. кмет на Община Угърчин;
* г-жа Мая Михова – гл. експерт ДС, дирекция АКРРДС, ОА;
* г-жа Медиана Цветкова – гл. счетоводител, ОА;
* г-жа Велислава Петкова – гл. експерт ДС, дирекция АКРРДС, ОА;
* г-жа Поля Върбанова – директор дирекция АКРРДС;
* инж. Румен Райков – гл. експерт ОМП, дирекция АПОФУС, ОА;
* г-жа Ваня Иванова – гл. юрисконсулт, ОА;
* г-н Йордан Йорданов – финансов контрольор, ОА;
* г-н Цветомир Цоков – ръководител Финансов отдел във „ВиК“ АД – гр. Ловеч;
* инж. Данаил Събевски – изпълнителен директор на „ВиК“ АД – гр. Ловеч;
* инж. Иван Чулев – член на Съвета на директорите на „ВиК“ АД – гр. Ловеч;
* г-жа Ивелина Добрева – гл. секретар АВиК;
* инж. Мариета Шишманова – експерт ВиК АВиК ;
* г-жа Антоанета Милева – финансов експерт АВиК.

Работната среща протече при следния **дневен ред**:

1. Обсъждане на процедурата по приемане на отписаните активи от баланса на „ВиК“ АД гр. Ловеч - публична държавна собственост /ПДС/ и публична общинска собственост /ПОС/, съответно от Областен управител и Общините.

**По т. 1 от дневния ред:** Обсъждане на процедурата по приемане на отписаните активи от баланса на „ВиК“ АД - гр. Ловеч - публична държавна собственост /ПДС/ и публична общинска собственост /ПОС/, съответно от Областен управител и Общините.

**Председателят** запозна участниците с проведените работни срещи между представители на „ВиК“ АД – гр. Ловеч, служители на АВиК и служители на ОА. Г-жа Митева отбеляза, че предаването на активите ПДС поставя няколко проблема, свързани със заприходяването им в Областните администрации.

Г-жа Митева поясни още, че съвместно с Областните администрации от Северозападна България се подготвя писмо до Администрацията на Министерски съвет, с което да получат указания, относно процедура по приемане на активите ПДС и заприходяването им в ОА.

**Г-жа Митева** даде думата на експертите от Областна администрация да посочат какви затруднения има относно приемане на активите.

**Г-жа Върбанова** отбеляза, че тези проблеми са от стартиране на реформата във ВиК сектора. Изрази притеснения относно липса на подробно разписани указания от страна на Министерски съвет и МРРБ, както и въпроса, касаещ документалното оформяне на активите като държавна собственост и начина на предоставяне на същите. Тя изрази мнение тези активи да бъдат приети реално, а не на хартия. Тя предложи приемането на активите ПДС и ПОС да се осъществи на среща между служители от ОА , служители на „ВиК“ АД - гр. Ловеч и представители на Общините.

**Г-н Цоков** поясни, че съгласно писмо на МРРБ с изх. **№ 91-00-46/09.06.2016 г.** след отписването на активите от баланса на „ВиК“ АД – гр. Ловеч, следващата стъпка е изпращане на Приложения № 4 и № 5, съответно на Областна администрация и на Общините, като последните не се задължават да приемат съответните активи.

**Г-жа Върбанова** отбеляза, че тези активи трябва да бъдат приети от някого.

**Г-н Цоков** поясни, че съгласно §9, чл. 17а от Закона за изменение и допълнение на Закона за водите, докато се намери решение на проблемите, активите се стопанисват от Оператора. Той напомни, че предстои фактуриране на тези активи, което също ще създаде проблеми, поради съществуващи неясноти.

Зам. кмета на Община Ловеч информира, че Общински съвет Ловеч има решение за предаване на активите, които не са вписани в Приложение № 5.

**Инж. Георгиев** спомена, че в последните четири години Община Ловеч, след като въвежда в експлоатация обекти, дълготрайните материални активи /ДМА/ не са предоставяни за управление от Оператора по необходимия ред, т.е. с решение на Общински съвет и с цялата техническа документация. Той уточни, че въпроса е чисто технически - за формата и начина на прехвърляне.

**Г-жа Иванова** подчерта, че има неяснота, относно предаването на обектите, описани в Приложение № 5, намиращи се в санитарно-охранителните зони. Предаването и на тези обекти ще бъде сложна процедура, защото те включват както земи, така и проводи, машини и сгради, и не е ясно тези активи как ще бъдат актувани с акт за ПДС.

**Г-жа Върбанова** поиска изясняване на въпроса за процента на помпените станции най-вече по селата, и приключили ли са процедурите по узаконяване.

**Г-н Чулев** отговори, че „ВиК“ АД – гр.Ловеч не са предприемали процедури по узаконяване.

**Г-жа Иванова** поясни, че за да се състави акт за собственост на даден актив, е необходимо

да се извършат съответните технически процедури по узаконяване, което е свързано с

финансови средства.

**Г-н Чулев** увери, че за много обекти има актове, но в тях съществуват някои несъответствия, поради което информацията за тях е неточна.

**Г-жа Иванова** изрази неяснота, относно процедурата по приемане на активите от Областна администрация и Община Ловеч - заедно, поотделно или няма значение.

**Г-н Цоков** отбеляза, че това не касае Оператора, а процедурата може да се изпълни по преценка на Областна администрация и Община Ловеч.

В 11.50 ч. Председателят на Асоциацията по ВиК на обособената територия, обслужвана от „В и К“ АД – гр. Ловеч закри срещата.

**ИРИНА МИТЕВА**

*Председател на Асоциация по ВиК*

*на обособена територия,*

*обслужвана от „ВиК“ АД –гр. Ловеч*

Изготвил :

**инж. Мариета Шишманова**

*ВиК експерт на Асоциация по ВиК*

*на обособената територия,*

*обслужвана от „ВиК“ АД – гр. Ловеч*

Съгласувал:

**Ивелина Добрева**

*Гл. секретар на Асоциация по ВиК*

*на обособената територия,*

*обслужвана от „ВиК“ АД – гр. Ловеч*